Lank lewe lang-arm!
Luister Donderdagaand na dié dokumentêr deur Haidee Muller oor die groot lang-arm geeste van Worcester, Grabouw en die Kaap gesels. Die musiek en nostalgie sal jou wegvoer. Lees meer
Nee, wat is 'n potgooi?: 13%
Kry jou familie en vriende bymekaar om Brêkfis met Derrich se regstreekse uitsending by te woon by die Jaguar Landrover Experience in Lonehill, Johannesburg, op Saterdag 7 September van 08:00 tot 10:00. Jy kan ook skouers skuur met Bobby van Jaarsveld, en Ivan Roux van Die Kontrak is die gaskunstenaar. Bespreek jou kaartjie nou vir slegs R155 vir volwassenes en R60 vir kinders onder 12 jaar. Dit sluit ‘n ontbyt in. Om jou plek te bespreek, stuur ‘n e-pos na bookings@experience.jaguar.co.za Daar is slegs plek vir 30 gaste.
Die feit dat Suid-Afrika sogenaamde oop grense het, kan daartoe lei dat peste en plae die land maklik binnekom. Lise Roberts praat met Jan-Hendrik Venter van die Departement Landbou, Bosbou en Visserye oor dié probleem. Hy praat ook oor biosekuriteitsmaatreëls wat mooontlik kan help. Daar is ‘n bydrae met Theresa Franken oor die waarde van laventel, en dan kan jy hoor wat ‘n besoldigingsbevel is, wanneer Donald Fisher van VDT Prokureurs meer verduidelik.
Episode 39: Sonet is vol verrassings.
Maak iemand gelukkig.
Arehan Brand gesels by die Zandvliet Sekondêre Skool in Macassar met Trevor Forbes, die Besigheidstudies-onderwyser, oor spandinamika, konflikbestuur en probleemoplossing.
Erica Wessels lees gedigte oor drome deur Johann de Lange, Breyten Breytenbach, Joan Hambidge, Jeanne Goosen, Wilma Stockenström, Ernst van Heerden en N.P. van Wyk Louw.
Chris van Niekerk lees Jan Rabie se kortverhaal DAKKAMER.
Die verbouing van uie verg besonderse aandag. Steyn van Aardt van Agri Technovation gesels oor die stappe wat gevolg moet word om uie suksesvol te plant en te voed. Ursula Human het onlangs ’n insiggewende artikel oor voedselveiligheid plaaslik en wêreldwyd geskryf, en sy gesels oor die tendense wat in haar artikel uitgelig word. Dan gesels Nelia Pienaar oor ‘n projek waarin honde opgelei word om spoor te sny op plase.
Episode 40: Dita het groot planne.
Ontmoet ‘n ongewone entrepeneur - ‘n vroue wat sowel in die akademie as die sakewêreld volpunte behaal. Volgens haar is dit in landbou waar sy op haar gelukigste is, en dit is haar passie vir grondgesondheid wat gelei het tot vele ander onverwagte avonture. Prof. Karin Jacobs werk al vir die afgelope 16 jaar by die Departement Mikrobiologie aan die Universiteit Stellenbosch. Sy is ook een van die stigters van ‘n maatskappy met die naam Sporatec. Hoe die grond lyk waarin gesonde plante groei, is waarmee hulle te doen het. Hoe om produsente se grond gesond te kry, is ook waarmee hulle goed is.
Dr. Johann Strauss, 'n senior navorser in die Direktoraat Plantwetenskappe en kenner op die gebied van volhoubare produksie-stelsels, vertel wat die onlangse Wes-Kaap Bewaringslandboukongres opgelewer het. En voormalige koerantredakteur Bun Booyens praat oor wat hy glo mens moet doen om suksesvol te boer.
Omri van Zyl, die uitvoerende direkteur van AgriSA, verduidelik waarom hy positief is oor die landbousektor, veral in Suid-Afrika. Hy deel ook interessante feite oor die land se handelsgenote, wat Amerika en Nederland insluit.
Vrydag 18 Oktober
Dr. Naude Malan van die Universiteit van Johannesburg praat oor die onlangse bevindings van die General Household Survey, wat deur Statistieke SA uitgereik is. En prof. Francois Lategan, medeprofessor in landbouvoorligting en landelike ontwikkeling aan die Kaapse Skiereiland Universiteit vir Tegnologie, het raad vir jongmense wat volgende jaar landboukursusse wil gaan studeer.
Eloise Pretorius gesels met twee susters wat in beheer is van die eerste mikrobrouery in die Sederberg, Nieubrew. Melanie en Tania Nieuwoudt verduidelik hoe hierdie familiebesigheid van krag tot krag gaan.
Vrydag 25 Oktober
Lorraine Geldenhuys, 'n wynmaker en dosent by die Wes-Kaapse Departement van Landbou se Elsenburg College, gesels oor Suid-Afrikaanse brandewyn en waarom dit so hoog aangeskryf word. Gary Patience is ‘n jong boer van Saron. Hy vertel waarom hy passievol oor landbou is, en het goeie raad vir ander opkomende boere.
Lizma van Zyl en haar honde
Dit raak net #alhoebekker
Een van Tjailatyd se gewildste videos